Berlingske Tidende, 1782-07-29
London, den 16de Julii. Fra Nye-York har man faaet den ubehagelige Efterretning, at Prinds Wilhelm Henrich har gjort et slemt Fald, og ved samme ey allene brækket den ene Arm, men og ellers meget beskadiget sig; at man i Begyndelsen, da Armen strax igien var bleven isat, og det dagligen bedrede sig med ham, ganske og aldeles ikke befrygtede slemme Følger af denne Ulykke; men at, da Prindsen ikke behørigen kunde bevæge Armen efteren 3 Ugers Forløb, Medici og Chirurgi havde confereret med hinanden, og ved Undersøgelsen befunden, at Skulderen, tillige var bleven forrykket, og omendskiønt den er sprunget ind igien, saa skal det dog være paa en saa ufuldkommen Maade at Admiral Digby detsaarsag vil være udsat for mange Ubehageligheder, da Hs. Kongelige Høyhed befinder sig i den truende Fare, ganske at miste Brugen af sin venstre Arm - J Søndags er den Efterretning indløbet fra Plymouth, at Fregatten Vigilant har seet den foreenede fiendtlige Flode, og havde nær været i Fare for at blive taget af samme. Fregatten tællede henimod 35 Linieskibe. Omtrænt 6 Timer efter bemeldte Tildragelse mødte fornævnte Fregatte vor Escadre under Lord Howe, som bestaaer af 25 Linieskibe, og gar Admiralen Efterretning om den foreenede Flode, som strax derpaa styrede sin Cours henimod samme for at møde den; saa at vi hvert Øyeblik vente Efterretning om en forefalden Træfning. Det er vel saa, at den fiendtlige Flode er vores overlegen; men, Lord Howe har 8 Skibe hos sig paa 80 til 90 Kanoner, og vor Estadre er fortrinligen udrustet og bedre bemandet end den fiendtlige. - Med de sidste indløbne Depecher fra Nye York er Følgende blevet bekiendtgjort: Et Partie Loyalister eller Amerikanske Flygtlinge have formeeret et Korps af 400 Mand ved Nye York, samme har i mangsoldige Streiferier gjort sig skyldig i mange Grusomheder. For nogen Tiid siden gik de uformærkt i Baade over til Provindsen Jersey, overrumplede der et af Washingtons Blokhuse, og nedsablede hver levende Siel i samme, undtagen Capitain Huddy og 2 Mand. Capitainen blev bragt i een af Baadene, holdt 3 Uger fangen, endeligen ved een af Loyalisternes Capitainer, navnlig Lippincot, ført ud og ophængt paa det nærmeste Træe. Da General Washington fik Efterretning herom, sendte han strax ved en Trompeter et Brev til General Clinton, hvilket han berettede ham Tildragelsen, og forlangte, at Lippincot, som en der havde begaaet et Mord, ufortøver maatte blive ophængt. Clinton lod holde Krigsret over Lippincot, hvilken endnu ikke var til Ende, da Sir Guy Carleton ankom til Nye=Pork, og tog Commanden fra General Clinton, hvorudover Krigsretten med det samme blev ophævet. General Washington, fortrædelig over Opsættelsen, skrev til Sir Gy Carleton, at han, saa ubehageligt sligt endog var ham, alligevel saae sig nødsaget til, for at forebygge en saadan Barbarisk Opførsel, at lade een af de Brittiske Capitainer, der vare som Fanger i hans Vold, hænge i Lippincots Sted, saafremt den Brittiste General ikke strax vilde fuldføre sligt paa denne sidste. Washington lod de fangne Capitainer tilkiendegive den Nødvendighed, hvori han be sandt sig, og at de skulde kaste Lod om, hvo af dem der skulde hænges. Ulykkeligviis har Loddet truffet Capitain Asgill. Hans Fader, Hr. James Asgill, er Aldermann i London, og en meget anseelig Banker. Capitainen er hans eeneste Søn, og man kan let forestille sig, hvorledes Faderen og en eneste Søster derved maae være til Mode. Ved de sidste Nyeyorker=Beretningers Afgang vidste man endnu ikke, om Washington har ladet Executionen gaae for sig. Man tør haabe, at Sir Guy Carleton hellere lader en Misdæder efter Fortieneste afstraffe, end tillader, at en Uskyldig i sammes Sted skal opofres for Menneskelighedens Rettigheders Vedligeholdelses Skyld. De Breve, som i Anledning af denne Tildragelse, ere vexlede imellem Clinton og Washington, findes Ord til andet i vore offentlige Blade; men vi afholde os fra, at meddeele dem udførligen for Rummets Skyld. - Jamaika Floden, som forlod Øen den 25de Mai, var den 9de Junii, under Bedækning af Skibene Sandwich, paa hvilket Admiral Parker og den fangne Admiral de Grasse befinde sig, Russel, Jntrepide og Pomona, i Golfen ved Florida. Et Skib, som paa den Tiid blev adskilt fra Floden, er ankommet til Plymouth. Fløden bestaaer af 100 Kofardieskibe. Man har herfra sendt denne Flode et hurtig seylende Skib i Møde, for at advare den for Faren i Henseende til den foreenede Flode. Med ovenmeldte Skib erfarer man, at der, da samme kom igiennem Golsen ved Florida, laae kun tvende Skibe ved Havannah, og at den Spanske Flode under Don Solano, tillige med den overblevne Deel af den slagne Franske Flode, endnu paa den Tid befandt sig ved Cap Francoir. - To andre Skibe, som afseylede et Par Dages Tiid efter fornævnte Flode fra Jamaica, ere ankomne i Dynerne, uden at have seet noget til samme. - Sir Guy Carleton har i den korte Tiid, han har opholdt sig i Nyeyork, allerede gjort saadanne Jndretninger, at der aarligen kan spares 500000 Pund Sterling i de der fornødne Udgivter. - P. S. J dette Øyeblik faae vi den Efterretning, at Lord Howe med 28 Linieskibe har den 12te hujus været i Sigtet af den foreenede Flode, og at begge Floderne have formeret deres Linie til Angrebet. Skulde Hr. de la Motte, som er udløbet fra Brest, være stødt til den fiendtlige Flode, saa vilde samme bestaae af 40 Linieskibe, af hvilke 27 ere Spanske. Ligeledes erfare vi og just nu, at den Hollandske Flode under Viceadmiral Hartsinks Commando, ledsager nogle Hollandske Ostindiske Skibe norden om Skottland. Skulde nu vor Jamaicaflode tage denne Cours omkring, saa vilde den ogsaa der forefinde en overlegen Fiende. Det vil være et halvt Mirakel, dersom fornævnte Flode undgaaer alle disse fiendtlige Skibe.